**15. KEKO AUTO SHOW 2024 bude 15. – 16.11.2024**

**Orechová Potôň - Tradičné záverečné podujatie sezóny slovenského automobilového športu AUTO SHOW odštartuje aj v tomto roku na okruhu SLOVAKIA RING.**

Jubilejný **15. ročník** prichádza s novým názvom, ktorý v tomto roku znie **15. KEKO AUTO SHOW 2024**. Ako bolo už v úvode písané, termín konania bude v dňoch **15. – 16.11.2024**.

Posun oproti pôvodne plánovanému termínu AUTO SHOW nastala z dôvodu zmeny konania termínu Rally Vsetín, ktorá sa posunula na pôvodný termín AUTO SHOW. Aby dostali priestor súťaženia chtivé posádky, po zvážení všetkých za a proti sa organizátor rozhodol posunúť súťaž na nový termín a to na 15. – 16.11.2024.

Samozrejme, rovnako ako v minulosti, aj teraz bude 15. KEKO AUTO SHOW 2024 rozdelená do **dvoch dní**, pričom počas **prvého dňa** (15.11.2024) bude prebiehať tradičné **administratívne a technické preberanie**, ale zároveň sú v pláne aj obľúbené „**predvádzacie jazdy**“. V priebehu obeda sa bude konať aj **obhliadka tratí**. Všetky termíny spoločne s príslušnými časmi nájdete vo vydaných Zvláštnych ustanoveniach, ktoré sú už odovzdané na schválenie na RK SAMŠ.

Počas soboty (16.11.2024), čiže **druhého dňa** súťaže je v pláne samotná **súťaž**. Tá bude v sebe zahŕňať viacero **rýchlostných skúšok**, pričom ich celková dĺžka bude v rozmedzí 35 – 40 kilometrov. Presný časový harmonogram, ako aj rýchlostné skúšky budú predstavené vo Vykonávacích nariadeniach, ktoré doplnia Zvláštne ustanovenia.

Čo sa týka **súťažiacich**, tu budú mať súťažiaci možnosť prihlásiť sa buď samostatne iba v rámci klasifikácie AUTO SHOW, alebo MRC. V tomto roku však pribudla aj novinka, kde bude možné prihlásiť sa do oboch klasifikácií naraz, podľa podmienok zverejnených v ZU.

Viac informácií o tradičnom, poslednom podujatí sezóny vám budeme priebežne prinášať. Podstatné je teraz jedno a tým je termín konania 15. KEKO AUTO SHOW 2024, ktorý je stanovený na 15. – 16.11.2024.

Text: Miro Majláth

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |